Korvet kelas Gowind

Gowind adalah sebuah kelas kapal korvet yang dibangunkan sejak tahun 2006 oleh DCNS untuk melaksanakan misi-misi di zon pesisir pantai seperti peperangan anti kapal selam. Keluarga kelas Gowind termasuk kapal-kapal dengan panjang antara 85 m sehingga 102 m dan sesaran bermula dari 1,000 tan sehingga 2,500 tan.

Kapal-kapal dalam kelas Gowind mampu untuk melancarkan Kenderaan Udara Tanpa Pemandu (UAV), Kenderaan Permukaan Tanpa Pemandu (USV) dan Kenderaan Bawah Air Tanpa Pemandu (UUV). Sebuah dek buritan yang disediakan boleh menampung operasi bagi sebuah helikopter dalam kelas 10-tan atau UAV.

Sistem pelantar persenjataan terdiri daripada radar pelbagai fungsi dan peluru berpandu permukaan ke udara MICA. Ia juga dilengkapi dengan peluru berpandu anti kapal Exocet. Sistem pendorongan pula berdasarkan sistem CODAD dan termasuk jet air untuk memperbaiki kebolehkendaliannya di perairan cetek dan keupayaan berkelajuan tinggi. Tiada tiang asap disediakan di atas kapal ini. Radar dan penderia lain dipasang pada tiang pusat tunggal oleh itu membolehkan penglihatan 360-darjah. DCNS menawarkan dua kelainan rekabentuk iaitu Gowind 1000 dan Gowind 2500.

Penyusunansemula

Asalnya kelas Gowind terdiri dari kapal peronda luar pantai (OPV) tetapi selepas satu penyusunan semula produk, DCNS memutuskan untuk mengeluarkan OPV daripada kelas Gowind dan membangunkan OPV sebagai sebuah kelas mereka sendiri dengan kapal peronda L'Adroit sebagai rujukan. DCNS mengasaskan program kapal peronda luar pantai kelas Kership dengan usahasama bersama limbungan Piriou di Concarneau, Brittany pada bulan Mei 2013 untuk membina dan memasarkan kapal OPV bersenjata dan berperisai ringan untuk kegunaan misi-misi kastam, perikanan dan keselamatan dalam negeri. DCNS mengatakan ia akan membolehkan ia menumpukan untuk "membangunkan hubungan" bersama pelangan yang mencari kapal perang berperisai dan bersenjata berat sementara Kership akan mengendalikan OPV yang berstandard awam.

Spesifikasi kelas

 Gowind 1000 
Gowind 1000 adalah sebuah korvet seberat 1,000-tan yang lengkap bersenjata dan laju. Ia dilengkapi bagi misi-misi perlindungan, pengiring dan sekatan tentera laut di zon pesisir pantai. Gowind 1000 juga melakukan misi-misi pengawasan, perisikan dan perondaan.
Ia dipersenjatai dengan:
 1 x meriam utama OTO Melara 76 mm 
 2 x meriam Nexter Narwhal 20 mm
 8 x VLS untuk peluru berpandu permukaan ke udara MBDA VL Mica
 4 x pelancar peluru berpandu anti kapal MBDA MM40 Exocet 
 1 x tiang bersepadu untuk menyepadukan kebanyakan penderia dalam rekabentuk penglihatan rendah

 Gowind 2500 
Korvet pelbagai misi Gowind 2500 direka untuk misi-misi pengawasan, tempur permukaan dan bawah permukaan, perlindungan dan pengiring laut. Ia juga mampu melaksanakan misi-misi pengawasan maritim dan perondaan menentang penyeludupan dan pelanunan.

Gowind 2500 menggunakan kepakaran DCNS dalam rekabentuk kapal halimunan.
Kapal ini dilengkapi dengan kemudahan untuk kegunaan helikopter dan dron.
Ia dipersenjatai dengan:
 1 × meriam utama OTO Melara 76 mm 
 2 × meriam Nexter Narwhal 20 mm
 16 × VLS untuk peluru berpandu permukaan ke udara VL Mica
 8 × pelancar peluru berpandu anti kapal MBDA MM40 Exocet 
 2 × pelancar torpedo berkembar tiga

Sistem peperangan elektronik dan pengumpan untuk Gowind 2500 Mesir adalah:
 Vigile 200 Tactical R-ESM System
 Altesse Naval C-ESM
 Sistem pelancar pengumpan Sylena MK2

Kapal-kapal

Mesir

Mesir telah menandatangani satu kontrak bernilai €1 bilion dengan firma Perancis DCNS untuk membeli empat buah korvet Gowind 2,500-tan dengan pilihan untuk dua lagi unit tambahan. Tiga buah daripadanya akan dibina oleh limbungan tempatan di Alexandria dengan persetujuan pertukaran teknologi. Jelasnya Presiden Abdel Fattah el-Sisi yang telah memutuskan pembelian kapal-kapal ini berbanding dengan kapal kelas Meko A200 yang telah ditawarkan oleh firma Jerman, ThyssenKrupp Marine Systems (TKMS) atau korvet Sigma yang telah dicadangkan oleh Damen dari Belanda. Kapal korvet yang dipilih oleh Mesir adalah dari jenis "tempur" kerana kapal-kapal ini akan dipasang dengan peluru berpandu permukaan ke udara MBDA VL Mica dan peluru berpandu anti kapal Exocet. Mesir sedang berbincang untuk memperolehi dua buah lagi kapal korvet ini.

Pada bulan April 2015, DCNS memulakan kerja-kerja memotong logam untuk membina korvet Gowind 2500 pertama di Lorient, dengan disaksikan oleh perwakilan tertinggi Tentera Laut Mesir. Pembinaan kapal pertama ini dijangka akan mengambil masa selama 29 bulan, di mana ia merupakan siri pertama daripada empat buah kapal yang akan dihantar kepada Mesir sebelum tahun 2019. Blok pertama korvet ini dibaringkan di dok kering pada bulan September 2015. DCNS merayakan pelancaran korvet Gowind 2500 Mesir pertama El Fateh (971) pada bulan September 2016. Istiadat pelancaran dilakukan di limbungan kapal Lorient dengan disaksikan oleh perwakilan tertinggi Tentera Laut Mesir. El Fateh berjaya melengkapkan ujian laut pertamanya pada akhir bulan Mac 2017. Penghantaran kapal ini dijangka akan diserahkan pada akhir tahun 2017.

Pada April 2016, Alexandria Shipyard mula memotong logam untuk korvet Gowind 2500 pertama yang akan dibina di Mesir, di mana ia telah dihadiri oleh perwakilan tertinggi Tentera Laut Mesir dan pasukan pengurusan dan bantuan teknikal DCNS. DCNS telah menghantar pasukan penyeliaan dan bantuan teknikal ke Alexandria untuk pembinaan tiga buah kapal melalui pertukaran teknologi, dan akan menyerahkan kesemua data teknikal yang diperlukan untuk pembinaan korvet selain komponen-komponen yang diperlukan. DCNS juga menyediakan latihan untuk kakitangan limbungan Mesir di tapak pembinaan DCNS di Lorient.

 Nama  No badan  Dibaringkan  Dilancarkan  Ditauliahkan  Pelabuhan asalEl Fateh971 30 September 2015 17 September 2016September 2017Iskandariah Port Said976 16 April 20166 September 2018  Gowind 2500 (3) Julai 2018  Gowind 2500 (4)    

Malaysia

Malaysia telah mereka dan membina enam buah kapal frigat halimunan dengan sesaran 3,100 tan, berdasarkan rekabentuk korvet kelas Gowind.

Lihat juga
 Kapal tempur pesisir
 Kapal tempur pesisir kelas Maharaja Lela
 Korvet kelas Kamorta
 Korvet kelas Sigma
 MEKO 200
 Projek MILGEM
 Frigat kelas Formidable
 Frigat kelas Gepard
 Frigat kelas Incheon
 Bot peronda kelas Guaiquerí

Rujukan

Pautan luar
   Alexandria shipyard
 Gowind Official website 
 Gowind corvettes at Naval-Technology.com
 DCNS presented an export version of its FREMM Frigate and its Gowind range at Euronaval


Category:Tentera Laut Diraja Malaysia
Category:Tentera Laut Mesir